36-årig mand lettere såret, da han blev stukket af sin samlever

Et opgør mellem en 36-årig mand og hans 37-årige samlever i en ejendom på Liljevej i Øster Vrå ved 23-tiden lørdag aften endte med, at kvinden stak manden med en kniv. Han kunne udskrives efter behandling for et overfladisk stiksår på sygehuset i Frederikshavn. Kvinden blev søndag formiddag løsladt efter afhøring.